সবসময়ই ক্ষমতাসীন দলগুলোর ক্ষমতা আঁকড়ে পড়ে থাকার নির্লজ্জ মানসিকতায় আহত হই আমরা। সহজ ভাবে পেছন ফিরে দেখা যায়, স্বৈরাচার অব্যবহিত পরবর্তী ১৯৯১ সালের ‘তত্ত্বাবধায়ক’ অধীনে নির্বাচনের মাধ্যমে প্রথমবার প্রতিষ্ঠিত গণতান্ত্রিক বিএনপি সরকার ক্ষমতায় এসে চরম অনাস্থার জন্ম দেয় যার ফলশ্রুতিতে তাদের তখনকার মিত্র জামায়ত পর্যন্ত আওয়ামীলীগের সাথে তাদের বিরুদ্ধে সাংবিধানিক তত্ত্বাবধায়ক সরকারের দাবীতে মাঠে নামে। ক্রয়োদশ সংশোধনীর মাধ্যমে সাংবিধানিক ভিত্তি সমেত ভোটাধিকার পুষিয়ে রাখার আপাত উপায় বের হয়।